Document ID: 32004D0119

Komisijas Lēmums
(2004. gada 29. janvāris),
ar kuru groza Lēmumu 96/333/EK, ar ko ievieš veselības sertifikāciju dzīvām gliemenēm, adatādaiņiem, tunikātiem un jūras gliemežiem no trešām valstīm, par kuriem nav pieņemts īpašs lēmums
(izziņots ar dokumenta numuru C(2004) 146)
(Dokuments attiecas uz EEZ)
(2004/119/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1991. gada 15. jūlija Direktīvu 91/492/EEK, ar ko paredz veselības prasības dzīvu gliemeņu audzēšanai un laišanai tirgū [1], un jo īpaši tās 9. pantu,
tā kā:
(1) Komisijas 1996. gada 3. maija Lēmums 96/333/EK, ar ko ievieš veselības sertifikāciju dzīvām gliemenēm, adatādaiņiem, tunikātiem un jūras gliemežiem no trešām valstīm, par kuriem nav pieņemts īpašs lēmums [2], ir piemērojams līdz 2003. gada 31. decembrim.
(2) Komisijas Lēmums 97/20/EK [3] izveido tādu trešo valstu sarakstu, kuras ievēro atbilstības nosacījumus attiecībā uz dzīvu gliemeņu, adatādaiņu, tunikātu un jūras gliemežu ieguvi un laišanu tirgū. Šā saraksta II daļā ir iekļautas trešās valstis, par kurām varētu pieņemt pagaidu lēmumu, pamatojoties uz Padomes Lēmumu 95/408/EK [4].
(3) Saskaņā ar Lēmumu 95/408/EK valstu saraksts ir piemērojams līdz 2005. gada 31. decembrim. Tādējādi Lēmuma 96/333/EK spēkā esamības termiņš jāgroza, lai tas atbilstu pagaidu saraksta spēkā esamības termiņam.
(4) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO LĒMUMU.
1. pants
Lēmuma 96/333/EK 5. pantā vārdus "līdz 2003. gada 31. decembrim" aizstāj ar vārdiem "līdz 2005. gada 31. decembrim".
2. pants
Šis lēmums ir adresēts dalībvalstīm.
Briselē, 2004. gada 29. janvārī

Labels: 3
5
6